বিশ্বজুৰি আতংকৰ সৃষ্টি কৰা ক'ৰ'না ভাইৰাছৰ সংক্ৰমণৰ ভয়াৱহতাৰ প্ৰতি লক্ষ্য ৰাখি মঙলবাৰৰ সন্ধিয়া ৬ বজাৰ পৰা ৩১ মাৰ্চৰ নিশা ১২ বজালৈ অসমত সম্পূৰ্ণ লকডাউন ঘোষণা কৰা হয়।
আজি স্বাস্থ্য মন্ত্ৰী ড০ হিমন্ত বিশ্ব শৰ্মাই জনতা ভৱনত এখন সংবাদমেল সম্বোধন কৰি এই ঘোষণা কৰে।
লক ডাউনৰ সময়ত চৰকাৰী-বেচৰকাৰী সকলো প্ৰতিষ্ঠান বন্ধ ৰখাৰ বাবে মন্ত্ৰীগৰাকীয়ে আহ্বান জনায়। ইফালে অত্যাৱশ্যকীয় খাদ্য সামগ্ৰীৰ দোকান, ফাৰ্মাচী, পেট্ৰ'ল পাম্প আদি খোলা থাকিব বুলি কয়।
আনহাতে সম্পূৰ্ণ লক ডাউনৰ সময়ত যদি কোনোবা লোকে বিনা কাৰণত ঘৰৰ বাহিৰ ওলাই তেন্তে সেই লোকসকলৰ বিৰুদ্ধে কঠোৰ ব্যৱস্থা গ্ৰহণ কৰা হ'ব বুলিও মন্ত্ৰী গৰাকীয়ে উল্লেখ কৰে।
মন্ত্ৰীগৰাকীয়ে জনোৱা অনুসৰি এই নিয়ম ভংগকাৰীসকলক ৬ মাহৰ পৰা ২ বছৰ পৰ্যন্ত জেইললৈ প্ৰেৰণ কৰা হ'ব।
উল্লেখ্য যে চিকিৎসালয়, অগ্নি নিৰ্বাপক, জৰুৰী সেৱা, এম্বুলেন্স সেৱা আদি চলি থাকিব বুলিও মন্ত্ৰী গৰাকীয়ে উল্লেখ কৰে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
